18. Vykonávanie občianskej iniciatívy (
- Pred začiatkom hlasovania:
Daniel Cohn-Bendit
(FR) Vážený pán predsedajúci, podľa článku 1 etického kódexu Európskeho parlamentu by som sa vám chcel v mene svojej skupiny poďakovať za rokovania, ktorým ste predsedali. Boli ste jedným z najlepších - ďakujem vám.
(hlasný potlesk)
Predsedajúci
Je pravda, že sa dostávame k záverečnému hlasovaniu, a ja by som vám rád povedal pár slov vďaky za dôveru a priateľstvo, ktoré ste mi tak dlho preukazovali. Poslednýkrát v tomto volebnom období a poslednýkrát vo svojom živote vás idem požiadať o hlasovanie. Potom sa naše cesty rozídu.
Som presvedčený, že bez ohľadu na naše politické rozdiely a cesty ostaneme všetci verní ideálom Európy. Mali by ste tiež vedieť, že z môjho pohľadu tých desať rokov, ktoré som v takejto kolegiálnej atmosfére predsedal týmto rozpravám, navždy ostane v mojom živote veľmi veľkou cťou.
(hlasný potlesk)
